Nafarroako Parlamentuko Mahaiak, 2018ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Industria-produkzioaren Adierazlea dela-eta Estatistikako Institutu Nazionalak argitaratutako azken datuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 14an

Lehendakaria: Ainhoa Aznárez Igarza

GALDERAREN TESTUA

Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomikorako lehendakariordeak Osoko Bilkuran ahoz erantzun diezaion:

Estatistikako Institutu Nazionalak oraintsu argitaratu ditu Espainia osatzen duten erkidegoetako Industria-produkzioaren Adierazlearen konparazio-datuak.

Datu horien arabera, urte arteko tasa negatiboa da Estatuan 2018ko martxoan –% 3,6 negatiboa, hain zuzen ere–; Nafarroako Foru Komunitatean, berriz, tasa hori % -7,9ra jaisten da, halako moduan non Errioxaren gainetik bakarrik baikaude, haren estatistika % -9,8koa baita.

Bestalde, 2018ko lehen hiruhilekoari buruzko datuen arabera, Nafarroa % 2,6 jaitsi da; oraingo honetan ere, erkidego bakar bat dago okerrago: Balear Uharteak (-3,8). Espainia % 0,7 hazi da batez beste.

Nafarroako Gobernuaren ustez, Industria-produkzioaren Adierazleari buruzko azken datuak kezkagarriak dira gure erkidegoaren garapen ekonomikoari begira?

Iruñean, 2018ko maiatzaren 9an

Foru parlamentaria: Guzmán Garmendia Pérez